**ПРОЕКТ**

**Отчетен доклад**

За работата на секция „Геодезия и Приложна Геодезия” към КИИП

През 2014 г.

От инж. Николай Главинчев - председател на Национална професионална секция „Геодезия и Приложна Геодезия“

Позволете да Ви поздравя от името на Национална Професионала секция „Геодезия и Приложна Геодезия” за участието в редовното отчетно събрание.

Днес ние отчитаме третата година от мандата на настоящето ръководство. Този избор бе направен от Общото събрание на 29 февруари 2012 г. и ръководството влезе в своите правомощия на 1 април същата година.

Избраното ръководство на секцията за мандат 2012 – 2016 г. е в следния състав:

Председател : инж. Николай Главинчев

Зам. Председатели: инж. Александър Василев и инж. Тодор Костадинов

Ще се опитам да Ви запозная с извършената работа през изминалата година, ще коментираме нашите слабости и ще си поставим целите за подобравяня на нашата работа.

В началото на доклада предлагам на Вашето внимание справка за редовно отчетените членове на секция „Геодезия и Приложна Геодезия” към 31.01.2014 г.

* Общ брой - 1344
* Общ брой с ППП - 976
* Общ брой с ОПП - 368, от които 59 без членство

Основни принципи за работата на ръководството на секция „Геодезия и Приложна Геодезия” са:

* Заздравяване на структурата и повишаване авторитета на секцията;
* Издигане на ролята и значимостта на професията в обществото;
* Продължаване на досегашната линия за запазване целостта на секцията.

Отново можем да кажем, че за инженерната колегия годината беше трудна.

Главните цели в политиката на ръководството на секцията са и отстояване на основните принципи при осъществяване на процеса на инвестиционното проектиране, при което съществено е издигането и утвърждаването на ролята на проектанта по част „Геодезическа“ в обществото, без да се допуска монополизъм или неравнопоставеност между членовете на Камарата.

Участие на членове на секцията в ръководни органи на КИИП.

През 2014 г. бяха проведени 10 заседания на Управителния съвет в съответствие с предварително приетия от УС график. Представител в УС на КИИП от секция ГПГ е инж. Н. Главинчев. Протоколите с решенията от заседанията на УС се публикуват на сраницата на КИИП, но все пак желая да Ви информирам за решения на УС засягащи дейността на секцията. Едно от решенията е приетото на заседание на 27.11.2014 г. за стартиране на процедура за подмяна на печатите. Друго важно решение на УС е приемането на квалификационните характеристики за специалностите.

В Комисията по регистрите към КИИП секцията се представлява от инж. Н. Главинчев. Комисията заседава един път в месеца, преди заседанието на УС. Представителите на секцията не са попуснали забавяне и са разглеждали в срок заявленията за вписване в регистъра на КИИП за проектантска правоспособност.

Като член на Контролния съвет участва инж. Маргарита Тончева, а в Комисията по дисциплинарно производство – инж. Валинтин Динев.

В Комисията за изготвяне на приложения към Методиката за определяне размера на възнаграждението за проектантски услуги в устройственото планиране и инвестиционното проектиране, участват инж. Тодор Костадинов и инж. Николай Главинчев.

През 2014 година беше проведено 1 заседания на 26.02.2014 г., което прие решение в приложението към Методиката, отнасящо се за ТСТС. Считам за необходимо да Ви уведомя, че за актуализация на Методиката ежегодно, до края на календарната година се приемат предложения за корекции и допълнения в нея.

Експертна комисия за признаване на професионалните квалификации е провела пет заседания.. На тези заседания са разгледани документите и е призната професионална квалификация на 17 кандидати, като всичките кандидати за други специалности.

В Бюджетната комисия и разпореждане с недвижимите имоти, в Комисията по нормативни актове и в Комисията по международна дейност, секция ГПГ няма представителност.

Ръководството на НПС застават на ясно определени позиции, като открояват водещата роля на проектантите в инвестиционния процес и защищават обществения интерес. Проведоха се множество срещи, дискусии и обсъждания с представители на МРРБ, с бившето МИП, с Комисиите в НС, като се обхванаха въпросите от отнасящи се до ЗУТ, ЗОП до Наредба №4.

Един от резултатите в това отношение е приетия през месец май на миналата година от

НС Закон за кадастъра, който е в унисон с виждането на Камарата по тази проблематика.

Ръководството на НПС, изготви писма и становища в защита правата на колегите пред общинските администрации и други обществени органи. Изготвени бяха писма и до КЗК и МРРБ във връзка с техни запитвания.

В края на 2014 г. влезе в сила Наредба No 4 за обхвата и съдържанието на инвестиционните проекти без да се дискусира и обсъжда. Поради това КИИП предприе действие за обжалване на Наредбата по съдебен път.

Проведени курсове и семинари от Професионалната секция към Регионалните колегии.

Проведените курсове, семинари и участието в презентации, през 2014 г.

* Приложение на безпилотни летателни системи вгеодезията;
* Всеобхватни софтуерни решения за геодезия, инженерно проектиране, архитектура и др.;
* Новости в областта на геодезията и инженерното проектиране;
* Последните промени в закона за кадастъра и имотния регистър;
* Среща с експертна група на Агенцията по кадастъра;
* Най-иновативните технологии в инфраструктурното проектиране на Autodesk, базирани на Строително-информационния модел и обединени в пакета Autodesk Infrastructure Design Suite 2014;
* Обсъждане на Наредба №2, предложения за изменение на Методиката за възнагражденията; Административни актове по ЗУТ през етапа на инвестиционното проектиране. Производство по съгласуване и одобряване. Административен контрол върху устройството на територията.;

Връзка с сродни професионални организации

Ръководството на секцията полага усилия за сътрудничество с Комисиите в НС, АГКК и с другите сродни професионални организации – КИГ, НТС – СГЗБ, АГФ.

За съжаление и през изтелата година се забелязва снижаване качеството на проектите. Това важи за всички части на инвестиционния проект. Причините за това са няколко, като на първо място трябва да поставим стремежа за ниско възнаграждение. На второ място поставям занижения контрол на приемащите и съгласувателните органи. Фирмите за изготвяне на доклад за съответствие подхождат формално при изготвяне на доклада. На трето място ще отбележа изработване на проекти не отговарящи по обем и съдържание. Всичко това вреди на инвестиционния процес и създава трудности по време на строителството. Това създава негативно отношение към професионалната гилдия и е редно членовете на секцията да се съобразяват с добрата практика.

Основни цели в работата на секция ГПГ през 2015 г. ще бъдат следните:

* Участие и сътрудничество с МРРБ - АГКК, Комисиите на Народното събрание и БИС, с цел подобряване и усъвършенстване на нормативната база в проектирането и геодезията.
* Набелязване на мерки за осъществяване на контрол за спазване на методиката за определяне възнагражденията за предоставяне на проектантски услуги.
* Съблюдаване качеството на проектите.

Благодаря за вниманието и призовавам към активно участие в дейността на секция ГПГ.

Председател на НПС ГПГ:

Инж. Н. Главинчев

София 28.03.2015 г.